14.3.2022
SK
Úradný vestník Európskej únie
L 85/7
(6)
Úrad vo svojich stanoviskách z 27. januára 2015 (4) skonštatoval, že kyselina citrónová produkovaná mikroorganizmom Aspergillus niger DSM 25794, CGMCC 4513/CGMCC 5751 alebo CICC 40347/CGMCC 5343 nemá za navrhovaných podmienok používania nežiaduci účinok na zdravie zvierat, bezpečnosť spotrebiteľov ani životné prostredie.
Takisto skonštatoval, že dotknutá doplnková látka má potenciálne nebezpečné účinky na pokožku, sliznice a oči a expozícia vdychovaním predstavuje riziko.
Komisia sa preto domnieva, že by sa mali prijať primerané ochranné opatrenia s cieľom zabrániť nežiaducim účinkom na zdravie ľudí, najmä pokiaľ ide o používateľov dotknutej doplnkovej látky.
Úrad takisto skonštatoval, že dotknutá látka môže mať potenciál pôsobiť ako regulátor kyslosti v krmivách.
Jej účinnosť ako konzervačnej látky, hoci v potravinách uznaná, sa však dostatočne nepreukázala z dôvodu chýbajúcej štatistickej analýzy v projektovej štúdii.
(7)
Hoci poskytnuté štúdie nemali dostatočnú štatistickú preukaznosť, povolenie udelené kyseline citrónovej na použitie v potravinách s rovnakou funkciou sa považuje za dostatočný ukazovateľ účinnosti dotknutej látky ako konzervačnej látky za podmienok stanovených v nariadení Komisie (ES) č. 429/2008 (5).
(8)
Úrad vo svojich stanoviskách z 1. júla 2014 (6) a 8. septembra 2015 (7) skonštatoval, že kyselina sorbová a sorban draselný nemajú za navrhovaných podmienok používania nežiaduci účinok na zdravie zvierat, bezpečnosť spotrebiteľov ani životné prostredie.
Takisto skonštatoval, že dotknuté doplnkové látky sú dráždivé pre pokožku, oči a dýchacie cesty.
Komisia sa preto domnieva, že by sa mali prijať primerané ochranné opatrenia s cieľom zabrániť nežiaducim účinkom na zdravie ľudí, najmä pokiaľ ide o používateľov dotknutých doplnkových látok.
Úrad takisto skonštatoval, že kyselina sorbová a sorban draselný sú v Únii povolenými prídavnými látkami v potravinách na použitie ako konzervačné látky.
Odôvodnene možno očakávať, že účinok vyvolaný v potravinách sa objaví v krmivách, keď sa tieto doplnkové látky použijú v porovnateľných koncentráciách a za podobných podmienok.
(9)
Úrad vo svojich stanoviskách z 1. februára 2012 (8) a 6.
mája 2021 (9) skonštatoval, že kyselina octová, dioctan sodný a octan vápenatý nemajú za navrhovaných podmienok používania nežiaduci účinok na zdravie zvierat, bezpečnosť spotrebiteľov ani životné prostredie.
Takisto skonštatoval, že zriedená kyselina sa považuje za dráždivú, zatiaľ čo pri vyšších koncentráciách je žieravá a predstavuje osobitné riziko pre oči.
Komisia sa preto domnieva, že by sa mali prijať primerané ochranné opatrenia s cieľom zabrániť nežiaducim účinkom na zdravie ľudí, najmä pokiaľ ide o používateľov dotknutej doplnkovej látky.
Úrad takisto skonštatoval, že kyselina octová, dioctan sodný a octan vápenatý sú v Únii povolenými prídavnými látkami v potravinách na použitie ako konzervačné látky.
Odôvodnene možno očakávať, že účinok vyvolaný v potravinách sa objaví v krmivách, keď sa tieto doplnkové látky použijú v porovnateľných koncentráciách a za podobných podmienok.
(10)
Úrad vo svojom stanovisku zo 16. novembra 2011 (10) skonštatoval, že kyselina propiónová, propionan sodný, propionan vápenatý a propionan amónny nemajú za navrhovaných podmienok používania nežiaduci účinok na zdravie zvierat, bezpečnosť spotrebiteľov ani životné prostredie.
Takisto skonštatoval, že kyselina propiónová, propionan sodný, propionan vápenatý a propionan amónny sú žieravé pre kožu, sliznice a oči.
Komisia sa preto domnieva, že by sa mali prijať primerané ochranné opatrenia s cieľom zabrániť nežiaducim účinkom na zdravie ľudí, najmä pokiaľ ide o používateľov dotknutých doplnkových látok.
Úrad takisto skonštatoval, že kyselina propiónová, propionan sodný, propionan vápenatý a propionan amónny majú potenciál pôsobiť ako konzervačné látky v krmivách.
(4) Vestník EFSA (EFSA Journal) (2015) 13(2):4009 a Vestník EFSA (EFSA Journal) (2015) 13(2):4010.
(5) Nariadenie Komisie (ES) č. 429/2008 z 25. apríla 2008 o podrobných pravidlách implementácie nariadenia Európskeho parlamentu a Rady (ES) č. 1831/2003, pokiaľ ide o prípravu a predkladanie žiadostí a posudzovanie a povoľovanie kŕmnych doplnkových látok (Ú. v.
EÚ L 133, 22.5.2008, s. 57).
(6) Vestník EFSA (EFSA Journal) (2014) 12(7):3792.
(7) Vestník EFSA (EFSA Journal) (2015) 13(9):4239.
(8) Vestník EFSA (EFSA Journal) (2012) 10(2):2571.
(9) Vestník EFSA (EFSA Journal) (2021) 19(5):6615.
(10) Vestník EFSA (EFSA Journal) (2011) 9(12):2446.